open-index/open-wikipedia-markdown huggingface dataset:
ლეონიდ კუბელი

**ლეონიდ კუბელი** (; დ. 25 დეკემბერი, 1891, სანქტ-პეტერბურგი — გ. 18 აპრილი, 1942, ლენინგრადი) — მსოფლიო საჭადრაკო კომპოზიციის აღიარებული კლასიკოსი. 

## ბიოგრაფია 
ლეონიდ კუბელი დაიბადა სანქტ-პეტერბურგში. ჭადრაკით ბავშვობიდანვე დაინტერესდა. მის ძმებთან, არვიდთან და ევგენისთან ერთად, იგი აქტიურად იყო ჩაბმული საჭადრაკო ცხოვრებაში. პროფესიით ინჟინერ-ქიმიკოსი, კუბელი მთელ თავისუფალ დროს ჭადრაკის კომპოზიციას უთმობდა. კუბელი გარდაიცვალა 1942 წელს, ლენინგრადის ბლოკადის დროს.

## შემოქმედება 
1903 წლიდან მან შეადგინა 2800-ზე მეტი ამოცანა და 500-მდე ეტიუდი. მისი ნამუშევრები გამოირჩევა სილამაზით, ეკონომიურობითა და ფაქიზი კონსტრუქციით. კუბელის შემოქმედებას დრომ ვერაფერი დააკლო — მისი ეტიუდები დღემდე რჩება სახელმძღვანელო ნიმუშებად მოჭადრაკეებისთვის. კუბელი არა მხოლოდ პრაქტიკოსი, არამედ თეორიტიკოსიც იყო. მის თეორიულ სტატიებში გაშუქებულია კომპოზიციის განვითარებისთვის საჭირო მრავალი აქტუალური საკითხი. მან დიდი გავლენა მოახდინა საეტიუდო ხელოვნების ჩამოყალიბებაზე და შემოიტანა ახალი იდეები ფიგურათა ურთიერთქმედების შესახებ. საერთაშორისო კონკურსებში კუბელმა 500-ზე მეტი საპრიზო ადგილი მოიპოვა, მათ შორის 120-ზე მეტი პირველი პრიზი.

## ლიტერატურა 
* 
* Куббель Л. И. «250 избранных этюдов» (1938).

## რესურსები ინტერნეტში 
* ლეონიდ კუბელის პარტიების არქივი — chessgames.com
* ბიოგრაფია Arves-ზე

კატეგორია:რუსი საჭადრაკო კომპოზიტორები
კატეგორია:საჭადრაკო კომპოზიტორები
კატეგორია:საბჭოთა საჭადრაკო კომპოზიტორები
კატეგორია:დაბადებული 1891
კატეგორია:გარდაცვლილი 1942
კატეგორია:სანქტ-პეტერბურგში გარდაცვლილები
მაიკლ ჯონ სმითი

**მაიკლ ჯონ სმითი** (; დ. 30 აპრილი, 1945, ბიუფორტი, ჩრდილოეთ კაროლინის შტატი, აშშ — გ. 28 იანვარი, 1986, კანავერალის კონცხი, აშშ) — ამერიკელი ასტრონავტი, აშშ-ის საზღვაო ძალების პოდპოლკოვნიკი. იგი იყო კოსმოსური შატლის, ჩელენჯერის შვიდკაციანი ეკიპაჟის წევრი, რომელიც 1986 წლის 28 იანვარს მეათე ფრენის განხორციელებიდან სამოცდამეცამეტე წამზე აფეთქდა და მაკნეირისა და სხვა კოსმონავტთა დაღუპვა გამოიწვია. 

## ბიოგრაფია
მაიკლ სმითი დაიბადა 1945 წლის 30 აპრილს, ჩრდილოეთ კაროლინის ქალაქ ბიუფორტში. 1967 წელს დაამთავრა შეერთებული შტატების საზღვაო აკადემია ბაკალავრის ხარისხით. შემდგომში სწავლობდა მონტერეიში, საზღვაო ასპირანტურის სკოლაში. ის ჩაირიცხა საზღვაო ავიაციის პილოტების კურსზე კინგსვილის საზღვაო საჰაერო ბაზაზე, რომელიც 1969 წლის მაისში დაამთავრა. 1969-1971 წლებში სმიტი გაგზავნეს რეაქტიული პილოტების მომზადების სკოლაში, სადაც ინსტრუქტორად მსახურობდა.

1971-1973 წლებში მსახურობდა ვიეტნამის ომში, სადაც იფრინა A-6 Intruder-ით და დაასრულა სამსახური 52-ე თავდასხმის ესკადრილიაში, რომელიც ავიამზიდ Kitty Hawk-ზე იყო ბაზირებული. 1974 წელს სმითმა დაამთავრა აშშ-ის საზღვაო საცდელი პილოტების სკოლა და გაგზავნეს საზღვაო საჰაერო ბაზაზე პატუქსენტში, სადაც ის იფრინებდა A-6E-ით და გამოსცადა ფრთოსანი რაკეტების მართვის სისტემები. შემდეგ, 1976 წელს, იგი საზღვაო პილოტების სკოლაში ინსტრუქტორად გაგზავნეს, სადაც 18 თვის განმავლობაში იმსახურა. პატუქსენტიდან ის 75-ე თავდასხმის ესკადრილიაში განაწილდა, ოპერაციების ოფიცრად მსახურობდა და ავიამზიდ „სარატოგაზე“ ხმელთაშუა ზღვის ორი განლაგება დაასრულა. მან 28 სხვადასხვა ტიპის სამოქალაქო და სამხედრო თვითმფრინავი დაეუფლა და 4,867 საფრენი საათი დააფიქსირა.

1986 წლის 28 იანვარს, ის STS-51L მისიის ეკიპაჟში განაწილდა Challenger-ზე. კოსმოსური ხომალდის გაშვებიდან 73-ე წამზე მომხდარი კატასტროფის შედეგად, სმითი ეკიპაჟის დანარჩენ წევრებთან ერთად დაიღუპა.

## ხსოვნა
მის პატივსაცემად, მთვარის ერთ-ერთ კრატერს დაარქვეს სმითი.

## რესურსები ინტერნეტში
*Spacefacts biography of Michael J. Smith
*Michael J. Smith - Arlington National Cemetery

კატეგორია:დაბადებული 30 აპრილი
კატეგორია:დაბადებული 1945
კატეგორია:გარდაცვლილი 28 იანვარი
კატეგორია:გარდაცვლილი 1986
კატეგორია:ამერიკელი კოსმონავტები
ლეონიდ კელდიში

**ლეონიდ  კელდიში** (დ. 7 აპრილი, 1931 – გ. 11 ნოემბერი, 2016) — რუსი საბჭოთა ფიზიკოსი. კელდიში იყო პროფესორი რუსეთის მეცნიერებათა აკადემიის ლებედევის ფიზიკის ინსტიტუტის ი. ე. ტამის თეორიის განყოფილებაში მოსკოვში და ტეხასის A&M უნივერსიტეტის ფაკულტეტის წევრი. ის ცნობილია კელდიშის ფორმალიზმის შემუშავებისთვის, რომელიც არის ძლიერი კვანტური ველის თეორიის ჩარჩო, შექმნილი სისტემის არაწონასწორული მდგომარეობის აღსაწერად. ასევე ცნობილია ექსიტონური იზოლატორების თეორიიის შექმნისთვის (კელდიშ-კოპაევის მოდელი, იური კოპაევთან ერთად).  კელდიშის ჯილდოებში შედის 2009 წლის რუსნანოპრიზი, საერთაშორისო ნანოტექნოლოგიის ჯილდო, მოლეკულურ-სხივურ ეპიტაქსიასთან დაკავშირებული სამუშაოსთვის,  2011 წლის ევგენი ფაინბერგის სამახსოვრო მედალი და რუსეთის მეცნიერებათა აკადემიის 2015 წლის ლომონოსოვის დიდი ოქროს მედალი. 

კელდიში იყო მათემატიკოსის ლუდმილა კელდიშის ვაჟი. მისი ბიძა, მსტისლავ კელდიში, იყო მათემატიკოსი და საბჭოთა კავშირის მეცნიერებათა აკადემიის პრეზიდენტი. სერგეი ნოვიკოვი, მათემატიკოსი და ფილდზის მედლის ლაურეატი, არის მისი ნახევარძმა.

## რესურსები ინტერნეტში
*რუსეთის მეცნიერებათა აკადემიის პერსონალთა დირექტორია.
*კელდიშის გამოქვეყნებული ნაშრომები  სამეცნიერო ჟურნალ *Physics-Uspekhi*.

## სქოლიო
კატეგორია:დაბადებული 1931
კატეგორია:დაბადებული 7 აპრილი
კატეგორია:გარდაცვლილი 2016
კატეგორია:გარდაცვლილი 11 ნოემბერი
კატეგორია:რუსი ფიზიკოსები
კატეგორია:რუსეთის მეცნიერებათა აკადემიის ნამდვილი წევრები
კატეგორია:საბჭოთა ფიზიკოსები
მზის ლაქა

**მზის ლაქა** — შედარებით ბნელი წარმონაქმნი რომელიც დროდადრო სხვადასხვა სიხშირით ჩნდება მზის ფოტოსფეროში. მათი ტემპერატურა საშუალოდ 1500 K-ით ნაკლებია ფოტოსფეროს ტემპერატურაზე და ≈4500 K. ლაქების ზომები 200 000 კმ-ს შეიძლება აღწევდეს ხოლო მათი სიცოცხლის ხანგრძლივობა — რამდენიმე თვეს. წელიწადის განმავლობაში წარმოქმნილი მზის ლაქის საშუალო რაოდენობა 11 წლიანი პერიოდით იცვლება, მაქსიმალურია მზის აქტიურობის მაქსიმუმში.

## ლიტერატურა
კატეგორია:მზე
ფანი რაისი

**ფანი რაისი** (დ. 7 თებერვალი, 1859 — გ. 10 ივნისი, 1936) — ამერიკელი მომღერალი, კომიკოსი და თეატრისა და კინოს მსახიობი. დაიბადა ედვარდ ს. რაისისა და იანთე რაისის (ბლანშარდის) ოჯახში. ჰყავდა სამი დედმამიშვილი: უფროსი ძმა ჰენრი (გარდაიცვალა ბავშვობისას) და უფროსი დები - კლარა და ლაურა.

რაისმა კარიერა 1880-იან წლებში დაიწყო, და სცენაზე თავისი თანამედროვეობის ვარსკვლავებთან: ფრანცის ვილსონთან, ჯეფერსონ დე ანგელისთან, ჯოზეფ ჯეფერსონთან და მისის ჯონ დრიუსთან ერთად შერიდანის პიესა *„მეტოქეებში“* ჩნდებოდა. 

1919-1920 წლებში გამოჩნდა სამ მუნჯ ფილმში.

გარდაიცვალა 1936 წლის ივნისში და დაკრძალულია ქმრის გვარით (პურდი).
## ფილმოგრაფია
**„მუნშაინის კვალი“* (1919);
**„აისი“* (1919);
**„ჩემი ქმრის მეორე ცოლი“* (1920);
## რესურსები ინტერნეტში
* 
*Fanny Rice portraits(NYPublic Library, Billy Rose collection)
*Sarony portrait of Fanny Rice, with description and text attributed to the later Fanny Brice(archived)
*Fanny Rice in portrait by *Newsboy* photographer's studio(archived)
## სქოლიო
კატეგორია:დაბადებული 7 თებერვალი
კატეგორია:დაბადებული 1859
კატეგორია:გარდაცვლილი 10 ივლისი
კატეგორია:გარდაცვლილი 1936
კატეგორია:XIX საუკუნის ამერიკელი ქალი მსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი მუნჯი კინოს ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:XIX საუკუნის ამერიკელი მომღერლები
კატეგორია:XIX საუკუნის ამერიკელი ქალი მომღერლები
ფრიდრიხ ჰაასი

**ფრიდრიხ ჰაასი** (; დ. 1780 — გ. 1853) — გერმანული წარმოშობის რუსი ექიმი. 1806 წელს გადავიდა რუსეთის იმპერიაში. ნიკოლოზ I-ის დროს იყო მოსკოვის ციხეების საავადმყოფოების მთავარი ექიმი. ეხმარებოდა დაპატიმრებულებს და გადასახლებულებს პირობების შემსუბუქებაში, უსასყიდლოდ მკურნალობდა ავადმყოფებს და მოიპოვა პოპულარობა მოსახლეობაში.

## რესურსები ინტერნეტში
*

კატეგორია:რუსი ექიმები
კატეგორია:XIX საუკუნის რუსები
სამუელ რეშევსკი

**სამუელ ჰერმან რეშევსკი** (; დ. 26 ნოემბერი, 1911, ოზორკუვი, პოლონეთი — გ. 4 აპრილი, 1992, ნიუ-იორკი) — პოლონური წარმოშობის ამერიკელი დიდოსტატი, მსოფლიოს ერთ-ერთი უძლიერესი მოჭადრაკე XX საუკუნის 30-70-იან წლებში, აშშ-ის რვაგზის ჩემპიონი.

## ბიოგრაფია 
სამუელ რეშევსკიმ ჭადრაკის თამაში 4-5 წლის ასაკში ისწავლა და მალევე ვუნდერკინდად აღიარეს. უკვე 8 წლის ასაკში იგი ევროპის სხვადასხვა ქალაქში მართავდა ერთდროული თამაშის სეანსებს და ამარცხებდა გამოცდილ მოჭადრაკეებს. 1920 წელს მისი ოჯახი საცხოვრებლად გადავიდა აშშ-ში. ბავშვობაში მოპოვებული დიდი პოპულარობის მიუხედავად, მან განათლების მისაღებად ის დროებით ჩამოშორდა აქტიურ ჭადრაკს. 1934 წელს დაამთავრა ჩიკაგოს უნივერსიტეტი ბუღალტრული აღრიცხვის სპეციალობით.

## სპორტული კარიერა 
რეშევსკი იყო აშშ-ის 8-გზის ჩემპიონი (1936, 1938, 1940, 1941, 1942, 1946, 1969, 1970). მისი საერთაშორისო აღიარება დაიწყო 1935 წელს მარგიტის ტურნირზე გამარჯვებით, სადაც მან თავად ხოსე რაულ კაპაბლანკა დაამარცხა. მან მონაწილეობა მიიღო უმნიშვნელოვანეს საერთაშორისო ფორუმებში: მსოფლიო პირველობის მატჩ-ტურნირი (1948): დაიკავა III-IV ადგილები პაულ კერესთან ერთად.
პრეტენდენტთა ტურნირი (1953): ციურიხში გამართულ ტურნირზე გაიყო II-IV ადგილები დავით ბრონშტეინსა და პაულ კერესთან ერთად. მან 7-ჯერ დაიცვა აშშ-ის ღირსება ვაჟთა მსოფლიო საჭადრაკო ოლიმპიადებზე.

## ლიტერატურა 
* 
* *Reshevsky on Chess* (1948)
* *How Chess Games Are Won* (1962)

## რესურსები ინტერნეტში 
* ბიოგრაფია ენციკლოპედია ბრიტანიკაში
* სამუელ რეშევსკის პარტიების არქივი — chessgames.com

კატეგორია:ამერიკელი მოჭადრაკეები
კატეგორია:პოლონელი მოჭადრაკეები
კატეგორია:საერთაშორისო დიდოსტატები
კატეგორია:ებრაელი მოჭადრაკეები
კატეგორია:დაბადებული 1911
კატეგორია:გარდაცვლილი 1992
გაეროს უშიშროების საბჭოს რეზოლუცია 616

**გაეროს უშიშროების საბჭოს რეზოლუცია 616** მიღებულია 1988 წლის 20 ივლისს, ირანის ისლამური რესპუბლიკის წარმომადგენელთა მოხსენების მოსმენის შემდეგ. საბჭომ გამოხატა მწუხარება ირან-ერაყის კონფლიქტის დროს, ჰორმუზის სრუტის თავზე, აშშ-ის სამხედრო-საზღვაო ძალების კრეისერ USS Vincennes-იდან ნასროლი რაკეტით ავიაკომპანია Iran Air-ის 655-ე რეისის თვითმფრინავის ჩამოგდების გამო.

საბჭომ მწუხარება გამოთქვა მომხდარის შედეგად დაღუპულთა გამო და მიესალმა სამოქალაქო ავიაციის საერთაშორისო ორგანიზაციის (ICAO) გადაწყვეტილებას, ირანის თხოვნის საფუძველზე, დაუყოვნებლივ დაიწყო ინციდენტის გამოძიება. მან ასევე დადებითად შეაფასა ირანისა და შეერთებული შტატების განცხადებები გამოძიებასთან თანამშრომლობის მზაობის შესახებ.

რეზოლუცია 616-მა მოუწოდა 1944 წლის „საერთაშორისო სამოქალაქო ავიაციის შესახებ“ კონვენციის ყველა მონაწილე მხარეს, სრულად დაეცვათ სამოქალაქო ავიაციის უსაფრთხოებასთან დაკავშირებული წესები და პრაქტიკა. მან ასევე შეახსენა ირანსა და ერაყს, სრულად აღესრულებინათ რეზოლუცია 598, როგორც ირან-ერაყის ომის მოგვარების ერთადერთი სამართლიანი და მყარი საფუძველი.

## რესურსები ინტერნეტში
*[Text of the Resolution at undocs.org](https://undocs.org/S/RES/616(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:1988 წელი ირანში
კატეგორია:1988 წელი ერაყში
გაეროს უშიშროების საბჭოს რეზოლუცია 617

**გაეროს უშიშროების საბჭოს რეზოლუცია 617** მიღებულია 1988 წლის 29 ივლისს. აღნიშნულ საკითხზე ადრეული რეზოლუციების გახსენებისა და გენერალური მდივნის მოხსენების განხილვის შემდეგ, რომელიც ეხებოდა ლიბანში გაეროს დროებითი ძალების (UNIFIL) საქმიანობას (დამტკიცებული 426-ე რეზოლუციით, 1978 წ.), საბჭომ გადაწყვიტა გაეგრძელებინა UNIFIL-ის მანდატი კიდევ ექვსი თვით, 1989 წლის 31 იანვრამდე.

ამის შემდეგ, საბჭომ ხაზგასმით აღნიშნა სამშვიდობო ძალების მანდატის მნიშვნელობა და სთხოვა გენერალურ მდივანს, წარედგინა ანგარიში 425-ე (1978) და 426-ე (1978) რეზოლუციების იმპლემენტაციის კუთხით მიღწეული პროგრესის შესახებ.

## რესურსები ინტერნეტში
*[Text of the Resolution at undocs.org](https://undocs.org/S/RES/617(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:1988 წელი ისრაელში
კატეგორია:1988 წელი ლიბანში
მუნიციპალური არჩევნები აზერბაიჯანში (2025)

[მინი|[ილჰამ ალიევი მუნიციპალურ არჩევნებზე]]
**აზერბაიჯანში მუნიციპალური არჩევნები** 2025 წლის 29 იანვარს ჩატარდა.  არჩევნები ტარდება ხუთ წელიწადში ერთხელ და მიზნად ისახავს მუნიციპალიტეტების წარმომადგენლობითი ორგანოების დაკომპლექტებას.

## ზოგადი ინფორმაცია 
არჩევნები ჩატარდა 118 საარჩევნო ოლქში. სულ 685 მუნიციპალიტეტში აირჩიეს 8,071 მუნიციპალიტეტის წევრი. პირველად ხმის მიცემის უფლება ჰქონდა 29,172 მოქალაქეს. კენჭისყრა გაიმართა 5,846 საარჩევნო უბანზე, მათ შორის 5,734 მუდმივ და 112 დროებით უბანზე.118 საარჩევნო ოლქის 1,000 საარჩევნო უბანზე დამონტაჟდა ვებკამერები. არჩევნების მიმდინარეობა, ხმების დათვლა და შედეგები პირდაპირ ეთერში გადაიცემოდა აზერბაიჯანის ცენტრალური საარჩევნო კომისიის ოფიციალურ ვებგვერდზე.

სულ რეგისტრირებული იყო 5,964,855 ამომრჩეველი.

კენჭისყრა მიმდინარეობდა დილის 8:00 საათიდან საღამოს 7:00 საათამდე.

საერთო ჯამში არჩევნებში მონაწილეობა მიიღო 1,874,292 ამომრჩეველმა, ხოლო საბოლოო აქტივობამ 31.42% შეადგინა.

შვიდ საარჩევნო ოლქში, სადაც ამომრჩევლები მთლიანად იძულებით გადაადგილებული პირები იყვნენ, კენჭისყრა არ ჩატარებულა.

## საარჩევნო კამპანია 
კანდიდატთა რეგისტრაციისთვის დოკუმენტების წარდგენის ვადა განისაზღვრა 2024 წლის 10 დეკემბრიდან 30 დეკემბრამდე.

საარჩევნო კამპანია მიმდინარეობდა 2025 წლის 6 იანვრიდან 28 იანვრამდე. კამპანიისთვის რესპუბლიკის მასშტაბით გამოყოფილი იყო 5,912 ადგილი (3,730 ღია და 2,182 დახურული).

ბიულეტენების ბეჭდვა მიმდინარეობდა 11–22 იანვარს. სულ დაიბეჭდა 6,052,721 ბიულეტენი. მათი განაწილება საოლქო საარჩევნო კომისიებში დაიწყო 22 იანვარს, ხოლო საუბნო კომისიებში — არჩევნებამდე სამი დღით ადრე.

## დამკვირვებლები და მონიტორინგი 
არჩევნებში მონაწილეობდა 26 რეგისტრირებული პოლიტიკური პარტიიდან 23. დარეგისტრირდა 70,625 დამკვირვებელი, მათ შორის 26,260 პოლიტიკური პარტიების წარმომადგენელი, რომლებიც აკვირდებოდნენ 5,734 საარჩევნო უბანს.[8] მონიტორინგი განახორციელა ასევე აზერბაიჯანის ომბუდსმენმა.

ცენტრალური საარჩევნო კომისიის ცხელ ხაზზე დაფიქსირდა 35 ზარი.

ყველაზე მაღალი აქტივობა დაფიქსირდა გუბის №59 საარჩევნო ოლქში — 38.50% (19,172 ამომრჩეველი).

ყველაზე დაბალი აქტივობა დაფიქსირდა მინგეჩაურის №54 საარჩევნო ოლქში — 24.45% (12,291 ამომრჩეველი).

## სქოლიო 
კატეგორია:აზერბაიჯანის არჩევნები და რეფერენდუმები
გაეროს უშიშროების საბჭოს რეზოლუცია 619

**გაეროს უშიშროების საბჭოს რეზოლუცია 619** ერთხმად მიღეს 1988 წლის 9 აგვისტოს, 598-ე რეზოლუციის (1987) გამეორებისა და გენერალური მდივნის, ხავიერ პერეს დე კუელიარის ამავე რეზოლუციის მე-2 პუნქტის განხორციელების შესახებ ანგარიშის დამტკიცების შემდეგ.

ამიტომ, საბჭომ გადაწყვიტა, ექვსი თვის განმავლობაში, საწყისი ვადით, შეექმნა გაეროს ირან-ერაყის სამხედრო დამკვირვებელთა ჯგუფი, რათა დაკვირვებოდა ირანსა და ერაყს შორის კონფლიქტის დასრულების შემდეგ ცეცხლის შეწყვეტის შეთანხმებას.

## იხილეთ აგრეთვე
* ირან-ერაყის ომი
* რეზოლუციები 479, 514, 522, 540, 552, 582, 598, 612, 616 და 620

## რესურსები ინტერნეტში
*[Text of the Resolution at undocs.org](https://undocs.org/S/RES/619(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:შუა აღმოსავლეთის სამშვიდობო ინიციატივები
კატეგორია:გაეროს უშიშროების საბჭოს რეზოლუციები ირან-ერაყის ომის შესახებ
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:1988 წელი ირანში
კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:1988 წელი ერაყში
გაეროს უშიშროების საბჭოს რეზოლუცია 620

**გაეროს უშიშროების საბჭოს რეზოლუცია 620** მიღებულია 1988 წლის 26 აგვისტოს, ეყრდნობა 612-ე (1988) რეზოლუციას, რომლითაც დადასტურდა ირან-ერაყის ომში ქიმიური იარაღის გამოყენების ფაქტები. საბჭომ კიდევ ერთხელ დაგმო მსგავსი იარაღის გამოყენება, როგორც ჟენევის ოქმის დარღვევა.

შემდგომ საბჭომ მოუწოდა გენერალურ მდივანს, ხავიერ პერეს დე კუელიარს, ჩაეტარებინა გამოძიება ნებისმიერი წევრი სახელმწიფოს მიერ ქიმიური და ბიოლოგიური იარაღის შესაძლო გამოყენების ფაქტებზე, რაც შეიძლება წარმოადგენდეს 1925 წლის ჟენევის ოქმის დარღვევას.

რეზოლუცია 620-მა ასევე მოუწოდა წევრ სახელმწიფოებს, გააძლიერონ, დააწესონ ან განაგრძონ მკაცრი კონტროლი ქიმიურ პროდუქტებზე, განსაკუთრებით მაშინ, როდესაც არსებობს ეჭვი, რომ ისინი შესაძლოა გამოყენებულია ქიმიურ იარაღში საერთაშორისო ვალდებულებების დარღვევით. საბჭომ ასევე გადაწყვიტა, განიხილოს და მხედველობაში მიიღოს გენერალური მდივნის ნებისმიერი გამოძიების შედეგები, რათა შემუშავდეს შესაბამისი და ეფექტური ზომები გაეროს წესდების შესაბამისად, თუ მომავალში ადგილი ექნება ქიმიური იარაღის გამოყენებას საერთაშორისო სამართლის დარღვევით, ვინც არ უნდა იყოს ამის ჩამდენი და სადაც არ უნდა მოხდეს ეს.

## რესურსები ინტერნეტში
*[Text of the Resolution at undocs.org](https://undocs.org/S/RES/620(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:1988 წელი ირანში
კატეგორია:1988 წელი ერაყში
ბამნუთი

**ბამნუთი**  (***ბაბანუნი***) — სოფელი გურჯისტანის ვილაიეთის ოლთისის ლივის მზვარის ნაჰიეში. ახლოს იყო სათესველ დამიბართან.

დავთრის მიხედვით სოფელში ცხოვრობდა 23 კომლი. ყველა იყო ისფენჯის გადამხდელი, ანუ ქრისტიანი. კომლთა უფროსების გარკვეულ ნაწილს ერქვა ქართველებისათვის/ქრისტიანებისათვის დამახასიათებელი სახელი: ბასუნა, გიორგი, გოგიჩა, ზაქარა, თეოდორ, მაქსიმე, ხარბელ და ა.შ. მამის სახელად გვხვდება: მახარა.
სამეურნეო სტრუქტურა მარტივი იყო. მთავარი სამეურნეო აქტივობა სამიწათმოქმედო კულტურებზე მოდის და საკმაოდ დაბალია მეცხოველეობის წილი. 

## ლიტერატურა
* *დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე.* მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 220

## სქოლიო
კატეგორია:გურჯისტანის ვილაიეთის დიდ დავთარში მოხსენიებული სოფლები
ბარათგული

**ბარათგული** (***ბილდერლუღი*** ***ბირადქული***) — სოფელი გურჯისტანის ვილაიეთის არტაანის ლივის მზვარის ნაჰიეში. დავთარში ამ ერთი სოფლის აღსანიშნავად 3 სახელია დაცული: ბარათგული, ბილდერდუღი და ბირადქული. ამათგან პირველი ბარათგული ქართული ელფერის მატარებელია, თუმცა ზუსტი ეტიმოლოგიის განსაზღვრა ძნელია.

დავთრის მიხედვით სოფელში ცხოვრობდა 12 კომლი. აქედან 9 იყო ისფენჯის გადამხდელი, ანუ ქრისტიანი და 3 ბენაქი. თუმცა კომლობრივ ჩამონათვალში ბენაქად 2-ია მოხსენიებული და 1-ს მიწერილი აქვს “მუსლიმია”. კომლთა უფროსების გარკვეულ ნაწილს ერქვა ქართველებისათვის / ქრისტიანებისათვის დამახასიათებელი სახელი: გოგიჩა, ვასილ, იორდან, მახარებელ, მიქელ, საბია და ა.შ. მამის სახელებად გვხვდება: გიორგი, გურჯი.

სოფლის მეურნეობის წარმოებაში პირველობა მიწათმოქმედებას უკავია, სადაც მემარცვლეობაა წამყვანი დარგი. ხოლო მეცხოველეობას თითქმის უმნიშვნელო ადგილი უჭირავს. 

## ლიტერატურა
* *დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე.* მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 221

## სქოლიო
კატეგორია:გურჯისტანის ვილაიეთის დიდ დავთარში მოხსენიებული სოფლები
გაეროს უშიშროების საბჭოს რეზოლუცია 622

**გაეროს უშიშროების საბჭოს რეზოლუცია 622** მიიღეს 1988 წლის 31 ოქტომბერს, 1988 წლის 14 აპრილს ჟენევის შეთანხმებების გახსენების შემდეგ, საბჭომ დაადასტურა შეთანხმება იმ ღონისძიებებზე, რომლებიც მოცემულია გენერალური მდივნის წერილებში ავღანეთში სიტუაციის მოგვარებასთან დაკავშირებით.

საბჭომ, შესაბამისად, დაადასტურა გაერთიანებული ერების კეთილი ოფისების მისიის ავღანეთსა და პაკისტანში დაარსება 1988 წლის მაისში და გაუწია დებულებები 50 სამხედრო ოფიცრის დროებითი გაგზავნისთვის, რათა დაეხმარონ მისიას, როგორც ეს მოითხოვა გენერალურმა მდივანმა. ასევე მოთხოვეს, გენერალურ მდივანს განეხლებინა საბჭოს ინფორმაცია რეგიონში მიმდინარე პროგრესის შესახებ.

## იხილეთ აგრეთვე
*ავღანეთის ომი (1979–1989)

## რესურსები ინტერნეტში
*[Text of the Resolution at undocs.org](https://undocs.org/S/RES/622(1988))

## სქოლიო
კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები ავღანეთის შესახებ
კატეგორია:გაეროს უშიშროების საბჭოს რეზოლუციები პაკისტანის შესახებ
კატეგორია:1988 წელი ავღანეთში
კატეგორია:1988 წელი პაკისტანში
ბარა ხათუნი

**ბარა ხათუნი** (***ბექრი ხათუნ*** ***ბაგრა ხათუნი***) — სოფელი გურჯისტანის ვილაიეთის არტაანის ლივის მიშეს ნაჰიეში. ახლოს იყო სათესველ აზიზ ხათუნთან. შეესაბამება „გურჯ. დავთ.-1595”-ის „ბეგრახათუნს”. ტოპონიმი კომპოზიტია და შედგება
„ბარა || ბექრი || ბაგრა || ბეგრა” და „ხათუნისაგან”. ეს უკანასკნელი ქალს ნიშნავს, მაგრამ სამწუხაროდ გაუგებარია ტოპონიმის პირველი ნაწილის შინაარსი. ნიშანდობლივია ისიც, რომ ეს სოფელი ახლოს მდებარეობს სათესველთან, რომელსაც „აზიზ ხათუნი” ჰქვია.

დავთრის მიხედვით სოფელში ცხოვრობდა 10 კომლი. ყველა იყო ისფენჯის გადამხდელი, ანუ ქრისტიანი. კომლთა უფროსების უმეტესობას ერქვა ქართველებისათვის/ქრისტიანებისათვის დამახასიათებელი სახელი: გოგიჩა, თაზო, თამაზ, თოსია, ლევან, მახარებელ და ა.შ. მამის სახელებად გვხვდება: ბაბუნა, გრიგოლ, მამისა.

სოფელი აქტიურ სამეურნეო საქმიანობას ეწევა, სადაც წამყვანი ადგილი მიწათმოქმედებას უჭირავს, თუმცა მეცხოველეობაც საკმაოდაა წარმოდგენილი. ეტყობა, სოფელს სამეურნეო საქმიანობისათვის კარგი ბუნებრივი პირობები გააჩნია. სამეურნეო დარგებიდან აშკარად გამოკვეთილი და დომინანტური ადგილი მეხორბლეობას უჭირავს. რადგან გადასახადებში თივა და იონჯაცაა საკმაო დოზით წარმოდგენილი. უნდა ვივარაუდოთ, რომ მსხვილფეხა რქოსანი პირუტყვის მოშენებაც ბუნებრივია სოფლისათვის. ამასთან ერთად, მეცხვარეობაც და მეღორეობაცაა განვითარებული. ეს უკანასკნელი სოფლის მცხოვრებლების ქრისტიანულ ყოფაზე მიგვანიშნებს.

## ლიტერატურა
* *დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე.* მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 222

## სქოლიო
კატეგორია:გურჯისტანის ვილაიეთის დიდ დავთარში მოხსენიებული სოფლები
ბონავენტურა კავალიერი

**ბონავენტურა კავალიერი** (, ; დ. 1598, მილანი — გ. 30 ნოემბერი 1647, ბოლონია) — იტალიელი მათემატიკოსი, მათემატიკური ანალიზის პიონერი და „განუყოფელთა გეომეტრიის“ ყველაზე თვალსაჩინო და გავლენიანი წარმომადგენელი. მის მიერ წამოყენებულმა პრინციპებმა და მეთოდებმა მრავალი ანალიტიკური პრობლემის წარმატებით გადაჭრის საშუალება მისცა მათემატიკური ანალიზის აღმოჩენამდეც კი.

## ბიოგრაფია
ბონავენტურა კავალიერი დაიბადა მილანში. ადრეულ ასაკში ბერად აღიკვეცა და წმინდა იერონიმეს იეზუატების ორდენს ეკუთვნოდა. მან მათემატიკა პიზაში გალილეოს მხარდამჭერსა და მეგობარ ბენედეტო კასტელის ხელმძღვანელობით შეისწავლა. კასტელის მეშვეობით კავალიერი გალილეოს შეხვდა, რომელიც მაშინ მეზობელ ფლორენციაში ცხოვრობდა.

1621 წლის ბოლოსთვის კავალიერიმ უკვე მნიშვნელოვანი პროგრესი განიცადა განუყოფელთა მეთოდის შემუშავებაში და გალილეოსთან მიმოწერაში ფიგურების უსასრულო ელემენტებად დაშლის დაშვებობაზე მსჯელობა.

როდესაც ბოლონიის უნივერსიტეტში მათემატიკის კათედრა 1629 წელს ვაკანტური გახდა, კავალიერიმ განუყოფელთა გეომეტრიის შესახებ დასრულებული ნაშრომის ხელნაწერი წარადგინა. მის კანდიდატურას ენთუზიაზმით დაუჭირა მხარი გალილეომ, რომელმაც ახალგაზრდა მეცნიერი „არქიმედეს მეტოქედ“ მოიხსენია.

კავალიერი სიცოცხლის ბოლომდე ბოლონიის უნივერსიტეტის პროფესორად დარჩა. პაპმა ურბან VIII-მ, რომელიც მას მხარს უჭერდა, მონასტრის აბატად დანიშნა.

კავალიერის სიცოცხლის ბოლო წლები პოდაგრის მძიმე ფორმით გადაიტანა, რის გამოც ის ნაადრევად გარდაიცვალა 49 წლის ასაკში.

1632 წელს კავალიერიმ ლოგარითმისთვის შემოიღო აღნიშვნა „log“. მასზე ადრე კეპლერმა გამოიყენა აღნიშვნა „Log“.

კავალიერიმ დაწერა რამდენიმე ნაშრომი ტრიგონომეტრიაზე, ლოგარითმებზე, გეომეტრიულ ოპტიკაზე და ა.შ., მაგრამ მისი ცხოვრებისეული ნაშრომი იყო მისი ტრაქტატი „გეომეტრია ახალი გზით განვითარებული უწყვეტი განუყოფელი ნაწილების საშუალებით“ (1635) და მისი გაგრძელება, „ექვსი გეომეტრიული კვლევა“ (1647).

## ხსოვნა
მის პატივსაცემად, მთვარის ერთ-ერთ კრატერს დაარქვეს კავალერიუსი.

## რესურსები ინტერნეტში
* 
* More informations about the method of Cavalieri
* Infinitesimal Calculus, an article on its historical development, in Encyclopaedia of Mathematics, Michiel Hazewinkel ed.

## სქოლიო
კატეგორია:იტალიელი მათემატიკოსები
ბარიქი

**ბარიქი** — სოფელი გურჯისტანის ვილაიეთის ფანაკის ლივის ფანაკის ნაჰიეში, მდ. ბანისწყლის (ოლთისისწყლის მარჯვენა შენაკადი) მარჯვენა მხარეს. ამჟამად თურქეთშია. დატანილია არაერთ ძველ კარტოგრაფიულ წყაროზე. შეესაბამება „გურჯ. დავთ.-1574”-ის სოფ. ფარნაქს, ბერინს, ფერნექს.

სოფელში ცხოვრობდა 42 კომლი. ყველა იყო ისფენჯის გადამხდელი, ანუ ქრისტიანი. კომლთა უფროსების გარკვეულ ნაწილს ერქვა ქართველებისათვის / ქრისტიანებისათვის დამახასიათებელი სახელი: ათაბეგ, აღდგომელ, გაგუნ, გიორგი, გოგიჩა, ვახტანგ, ზაქარ, კალანდარი, ლაზარა, მურვან, საბა, სთეფანე, სტეფანე და ა.შ. მამის სახელებად გვხვდება: ანდრია, ამირანი, ალექსა, გიორგი, გრიგოლი, მახარებელი, სტეფანე.

ორი დავთრის  ურთიერთშედარებამ დაგვანახვა, რომ 20 წლიან პერიოდში დემოგრაფიული ვითარება შეცვლილია: თუ 1574 წელს სოფელში ცხოვრობდა 72 კომლი, 1595 წლისთვის ეს რიცხვი შემცირებულია და 42-მდეა დასული. რაც შეეხება კონფესიურ სტრუქტურას, ორივე შემთხვევაში მოსახლეობა მთლიანად ქრისტიანია, რადგან ყველა იხდიდა გადასახად ისფენჯის. თუმცა 1574 წელის დავთარში მოცემულ კომლობრივ ჩამონათვალში 13-ს მიწერილი აქვს “მუსლიმია”, რაც 1595 წლის დავთარში არ ჩანს. გაუგებარია, თუ სად წავიდა ეს გამუსლიმანებული ადამიანები. რაც შეეხება გადასახადების წლიურ ჯამს, 1574 წელს იგი შეადგენდა 11 000 ახჩას, 1595 წელს კი 14 000 ახჩამდეა გაზრდილი.

## ლიტერატურა
* *დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე.* მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 226

## სქოლიო
კატეგორია:გურჯისტანის ვილაიეთის დიდ დავთარში მოხსენიებული სოფლები
სანტა კლაუსის მანქანა

**სანტა კლაუსის მანქანა** — ჰიპოთეტური მანქანა, რომელსაც შეუძლია შექმნას ნებისმიერი საჭირო ობიექტი ან სტრუქტურა ნებისმიერი მასალისგან.

## წარმოშობა 
ტერმინი თეოდორ ტეილორმა 1978 წელს შემოიღო:

## რესურსები ინტერნეტში 
* სწრაფი პროტოტიპების რეპლიკაციის პროექტი : RepRap.org
* დონ ლანკასტერის სანტა კლაუსის მანქანების ბიბლიოთეკა
* სეთ როზენტალი, *სანტა კლაუსის მანქანა*, ჟურნალი Wired, 1994 წლის მაისი

## სქოლიო 
კატეგორია:ხელოვნური სიცოცხლე
ვერა ალენტოვა

**ვერა ალენტოვა** (; დ. 21 თებერვალი, 1942, კოტლასი, არხანგელსკის ოლქი, რსფსრ, სსრკ — გ. 25 დეკემბერი, 2025, მოსკოვი, რუსეთი) — საბჭოთა და რუსი თეატრისა და კინოს მსახიობი, თეატრალური პედაგოგი. სსრკ-ის სახელმწიფო პრემიის ლაურეატი (1981). რუსეთის ფედერაციის სახალხო არტისტი (1992).

ალენტოვას საერთაშორისო პოპულარობა მოუტანა ფილმმა „მოსკოვს ცრემლების არ სჯერა“, რომელშიც მთავარი როლი შეასრულა და რომელმაც 1981 წელს მოიპოვა „ოსკარი საუკეთესო უცხოენოვანი ფილმისთვის“. 

## ოჯახი
*მეუღლე — ვლადიმერ მენშოვი (1939—2021), მსახიობი, რეჟისორი, რსფსრ სახალხო არტისტი (1989).
*შვილი — იულია მენშოვა (დ. 1969), მსახიობი, სატელევიზიო წამყვანი და პროდიუსერი.

## რესურსები ინტერნეტში
* 

## სქოლიო
კატეგორია:დაბადებული 21 თებერვალი
კატეგორია:დაბადებული 1942
კატეგორია:გარდაცვლილი 25 დეკემბერი
კატეგორია:გარდაცვლილი 2025
კატეგორია:მოსკოვში გარდაცვლილები
კატეგორია:საბჭოთა მსახიობები
კატეგორია:XXI საუკუნის რუსი ქალი მსახიობები
კატეგორია:XX საუკუნის ქალი მსახიობები
კატეგორია:III ხარისხის მამულის წინაშე დამსახურებისათვის ორდენის კავალრები
კატეგორია:IV ხარისხის მამულის წინაშე დამსახურებისათვის ორდენის კავალრები
კატეგორია:რუსეთის ფედერაციის ღირსების ორდენის კავალრები
კატეგორია:რუსეთის მეგობრობის ორდენის კავალრები
კატეგორია:პუშკინის მედლის კავალრები
კატეგორია:რსფსრ-ის დამსახურებული არტისტები
კატეგორია:სსრკ-ის სახელმწიფო პრემიის ლაურეატები
1947 წელი პაკისტანში

**1947 წლის მოვლენები პაკისტანში.**

## მოქმედი პირები
### ფედერალური მთავრობა
*პაკისტანის მეფე: ჯორჯ VI (14 აგვისტოდან)
*გენერალ-გუბერნატორი: მუჰამედ ალი ჯინა (14 აგვისტოდან)
*პრემიერ-მინისტრი: ლიაკათ ალი ხანი (15 აგვისტოდან)

### გუბერნატორები
*ჩრდილო-დასავლეთის სასაზღვრო პროვინციის გუბერნატორი: სერ ჯორჯ კანინგემი (14 აგვისტოდან)
*დასავლეთ პენჯაბის გუბერნატორი: სერ ფრენსის მუდი (14 აგვისტოდან)
*სინდის გუბერნატორი: სერ ღულამ ჰუსაინ ჰიდაიატულა (14 აგვისტოდან)

## ღონისძიებები
### აგვისტო
*მუჰამედ ალი ჯინა და მისი და 7 აგვისტოს ნიუ-დელიდან მაურიპურის აეროპორტში ჩავიდნენ.
*გაყოფის კომიტეტის მუსლიმი წევრი, მუჰამედ ალი ჩოუდჰური, 9 აგვისტოს კარაჩიში ჩავიდა ერთდღიანი ვიზიტით, რათა ჯინას მიერ პატელის მიერ ვალის მოგვარების შესახებ შეთავაზებული წინადადება დამტკიცდეს. ლიაკათ ალი ხანი ალის სთხოვს, დელიში ლორდ ისმაის გადასცეს, რომ ჯინამ პენჯაბის საზღვრის შესახებ სავარაუდო გადაწყვეტილების შესახებ შემაშფოთებელი ინფორმაცია მიიღო.
*14 აგვისტო: პაკისტანის სამფლობელო ბრიტანეთის თანამეგობრობის დამოუკიდებელ წევრ სახელმწიფოდ გამოცხადდა.
*1947 წლის აგვისტოში მუჰამედ ალი ჯინა პაკისტანის პირველი გენერალ-გუბერნატორი და პაკისტანის გაერთიანებული ეროვნული სახელმწიფოს უზენაესი ლიდერი გახდა.
*1947 წლის აგვისტოში ლიაკათ ალი ხანი პაკისტანის პირველი პრემიერ-მინისტრი და პაკისტანური საზოგადოების ლიდერი გახდა.
*თითქმის 10 მილიონი ადამიანი მიგრირებს პაკისტანსა და ინდოეთში. მუსლიმები პაკისტანში, ხოლო ინდუსები და სიქები ინდოეთში. 
*18 აგვისტო: ჯუნაგადჰის სამთავროს (რომელიც 1807 წლიდან ბრიტანეთის პროტექტორატი იყო) მმართველმა ნავაბმა მუჰამედ მაჰაბათ ხანჯი III-მ და ქათიავარის ნახევარკუნძულზე მდებარე სხვა მცირე სახელმწიფოებმა — ბანტვამ, მანავადარმა და სარდარგადჰმა (ბრიტანეთის პროტექტორატები 1818 წლიდან), მიუხედავად მოსახლეობის უმრავლესობის ინდუისტური აღმსარებლობისა, პაკისტანის დომინიონთან შეერთება გადაწყვიტეს, რაზეც მნიშვნელოვანი გავლენა სახელმწიფოს მდივანმა, შაჰ ნავაზ ბჰუტომ იქონია. საპასუხოდ, ინდოეთის დომინიონმა შეერთება ბათილად გამოაცხადა იმ მოტივით, რომ ეს ტერიტორიები ინდოეთის მიწებით იყო გარშემორტყმული და ჯუნაგადჰსა და მანავადარში მომავალი სტატუსის განსასაზღვრად პლებისციტის ჩატარება მოითხოვა. პაკისტანი წინადადებას დათანხმდა იმ პირობით, თუ კენჭისყრა ჰაიდარაბადისა და ჯამუ და ქაშმირის შტატებშიც გაიმართებოდა, თუმცა ინდოეთმა ეს ინიციატივა უარყო და პაკისტანის მთავრობას პლებისციტის ადმინისტრირების პროცესში მონაწილეობაზე უარი განუცხადა.

### სექტემბერი
* 30 სექტემბერი : პაკისტანი გაერთიანებული ერების ორგანიზაციის წევრი სახელმწიფო გახდა.

### დეკემბერი
* 27 დეკემბერი: Air India-ს კუთვნილი Douglas C-48C, რომელიც რეისს კარაჩიდან ბომბეის მიმართულებით ასრულებდა, კორანგის ყურეში ჩამოვარდა. კატასტროფას ბორტზე მყოფი 23-ვე ადამიანი (4 ეკიპაჟის წევრი და 19 მგზავრი) ემსხვერპლა. გამოძიებამ დაადგინა, რომ ავარია ღამის საათებში ცუდმა ხილვადობამ და ხელსაწყოების პანელის გაუმართავმა განათებამ გამოიწვია, რის გამოც სერიოზული პასუხისმგებლობა ხომალდის კაპიტანს დაეკისრა. ეს შემთხვევა პაკისტანის ისტორიაში პირველი სასიკვდილო ავიაკატასტროფა იყო.

## სქოლიო

პაკისტანი
პაკისტანი
კატეგორია:1940-იანი წლები პაკისტანში
კატეგორია:XX საუკუნის წლები პაკისტანში
გაეროს უშიშროების საბჭოს რეზოლუცია 623

**გაეროს უშიშროების საბჭოს რეზოლუცია 623** მიიღეს 1988 წლის 23 ნოემბერს, ეხებოდა საბჭოს დიდ შეშფოთებას ანტი-აპარტეიდის აქტივისტის, პოლ ტეფო სეტლაბასთვის გამოტანილი სიკვდილით დასჯის განაჩენის გამო, რომელიც მას სამხრეთ აფრიკაში „საერთო განზრახვის“ (common purpose) საფუძველზე მიესაჯა. ზამბიის მიერ სასწრაფოდ მოწვეულ სხდომაზე მიღებულმა რეზოლუციამ მკაცრად მოუწოდა სამხრეთ აფრიკის მთავრობას, შეეცვალა სეტლაბას განაჩენი და შეეჩერებინა მისი სიკვდილით დასჯა, რათა თავიდან აეცილებინათ სამხრეთ აფრიკაში ვითარების შემდგომი გამწვავება.

რეზოლუცია 623 მიიღეს 13 ხმით (არცერთის წინააღმდეგი), ხოლო ორმა ქვეყანამ — გაერთიანებულმა სამეფომ და ამერიკის შეერთებულმა შტატებმა — თავი შეიკავა. თავიანთი პოზიციის განმარტებისას ორივე ქვეყანამ აღნიშნა, რომ მიუხედავად იმისა, რომ ისინი ეწინააღმდეგებოდნენ აპარტეიდს და მისგან გამოწვეულ რეპრესიებს სამხრეთ აფრიკაში, მხარს ვერ დაუჭერდნენ მიმდინარე რეზოლუციას, რადგან სეტლაბამ აღიარა თავისი მონაწილეობა სხვა სამხრეთაფრიკელის მკვლელობაში 1985 წლის შავკანიანი მომხმარებლების ბოიკოტის დროს.

1988 წლის 25 ნოემბერს, სიკვდილით დასჯამდე ოთხნახევრი საათით ადრე, სეტლაბას განაჩენის აღსრულება დროებით გადაუვადდა.

## რესურსები ინტერნეტში
*[Text of the Resolution at undocs.org](https://undocs.org/S/RES/623(1988))

## სქოლიო
კატეგორია:გაეროს უშიშროების საბჭოს 1988 წლის რეზოლუციები
კატეგორია:1988 წელი სამხრეთ აფრიკის რესპუბლიკაში
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
გაეროს უშიშროების საბჭოს რეზოლუცია 624

**გაეროს უშიშროების საბჭოს რეზოლუცია 624** ერთხმად მიიღეს 1988 წლის 30 ნოემბერს, ეყრდნობოდა გენერალური მდივნის ანგარიშს გაეროს დაშორიშორების ზედამხედველობის ძალების (UNDOF) შესახებ. საბჭომ აღნიშნა მათი ძალისხმევა ახლო აღმოსავლეთში მყარი და სამართლიანი მშვიდობის დასამყარებლად, თუმცა, ამავდროულად, გამოხატა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, მოეწოდებინა დაინტერესებული მხარეებისთვის 338-ე რეზოლუციის (1973) დაუყოვნებლივ შესრულებისკენ; მან კიდევ ექვსი თვით, 1989 წლის 31 მაისამდე, გააგრძელა ზედამხედველობის ძალების მანდატი და სთხოვა გენერალურ მდივანს, აღნიშნული პერიოდის ბოლოს წარედგინა ანგარიში შექმნილი ვითარების შესახებ.

## იხილეთ აგრეთვე
* არაბეთ-ისრაელის კონფლიქტი
* გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/624(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:ისრაელ-სირიის ურთიერთობები
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1988 წელი ისრაელში
კატეგორია:1988 წელი სირიაში
იოჰან ელერტ ბოდე

**იოჰან ელერტ ბოდე** (; დ. 19 იანვარი, 1747, ჰამბურგი — გ. 23 ნოემბერი, 1826, ბერლინი) — გერმანელი ასტრონომი.

## ბიოგრაფია
იოჰან ელერტ ბოდე დაიბადა 1747 წლის 19 იანვარს, ჰამბურგელი ვაჭრის მრავალშვილიან ოჯახში. განათლება ძირითადად სახლში მიიღო. ახალგაზრდობაში მარჯვენა თვალი დაავადების გამო დაუზიანდა, რამაც მხედველობის ნაწილობრივი დაკარგვა გამოიწვია.

1765 წელს ექიმმა ჰაინრიხ რაიმარუსმა იგი აკადემიური გიმნაზიის მათემატიკის მასწავლებელ იოჰან გეორგ ბიუშს გააცნო. ბოდე მოხიბლული იყო ახალგაზრდა კაცის მათემატიკური შესაძლებლობებით და მას ნება დართო, დამოუკიდებელი სწავლისთვის თავისი ბიბლიოთეკა და ინსტრუმენტები გამოეყენებინა. 1766 წელს, როდესაც ბოდე 19 წლის იყო, გამოქვეყნდა მისი პირველი სამეცნიერო ნაშრომი. 1766 წლის 5 აგვისტოს მზის დაბნელების დაკვირვების შემდეგ, მან და ბოდემ დამოუკიდებლად და ერთობლივად აღმოაჩინეს კომეტა C/1769 P1 (მესიე) 1769 წელს. მან ასევე დააკვირდა ვენერას ტრანზიტს მზეზე 1769 წლის 3 ივნისს და კომეტა D/1770 L1 1770 წელს.

1772 წელს ბოდემ გამოაქვეყნა იოჰან დანიელ ტიციუსის მიერ 1766 წელს აღმოჩენილი ემპირიული ფორმულა — ე. წ. ტიციუს-ბოდეს წესი; 1774 წლის 31 დეკემბერს მან აღმოაჩინა გალაქტიკები M 81 და M 82.

1772 წელს მან მიიღო ასტრონომის თანამდებობა ბერლინის მეცნიერებათა აკადემიაში, მოგვიანებით კი წევრი გახდა. გარდაცვალებამდე მან გამოაქვეყნა „ბერლინის ასტრონომიული წელიწდეული“, რომელიც ასტრონომებისთვის ცნობარი გახდა. 1786 წელს ის გახდა ბერლინის ობსერვატორიის დირექტორი, რომელსაც სიკვდილამდე ხელმძღვანელობდა.

ბოდე ასევე ცნობილი გახდა 1781 წელს აღმოჩენილი ურანის ორბიტაზე ნაშრომით. სწორედ მან შესთავაზა პლანეტა ურანისთვის სახელის დარქმევა, ცის ბერძენი ღმერთის, ურანოსის პატივსაცემად.

წელიწდეულის გარდა, ბოდემ გამოაქვეყნა „Anleitung zur Kenntniss des gestirnten Himmels“ (მე-11 გამოცემა, 1858) და ორი ციური ატლასი. მის ატლასში „Uranographia sive astrorum descriptio“ (მე-2 გამოცემა, 1819) ჩამოთვლილი იყო 17,240 ვარსკვლავი, რაც 1,200-ით მეტია, ვიდრე აქამდე იყო ცნობილი. მისი „Représentation des astres“ (1782) ფართოდ გავრცელდა. იგი 34 პატარა ფურცელზე შეიცავდა ბერლინის ჰორიზონტის ზემოთ შეუიარაღებელი თვალით ხილულ ყველა ვარსკვლავს, ყველაზე მნიშვნელოვან ტელესკოპურ ვარსკვლავებთან ერთად, კატალოგს და ცალკეული თანავარსკვლავედების მითოლოგიურ ახსნას.

მის სხვა ნაშრომებს შორისაა:
*„ასტრონომიული მეცნიერებების შესწავლა“ (მე-2 გამოცემა, 1825);
*„მსოფლიო მეცნიერებათა ყველა ასპექტი“ (მე-3 გამოცემა, 1834).

1785 წელს იგი გახდა სანქტ-პეტერბურგში რუსეთის მეცნიერებათა აკადემიის წევრ-კორესპონდენტი, ხოლო 1794 წელს — საპატიო წევრი. 1786 წლიდან იყო პრუსიის მეცნიერებათა აკადემიის წევრი. 1789 წელს აირჩიეს ლონდონის სამეფო საზოგადოების წევრად.

## ხსოვნა
მის პატივსაცემად,
*ბოდეს მიერ 1774 წელს აღმოჩენილი გალაქტიკა M81-ს ეწოდა მისი სახელი;
*ბოდეს მიერ 1779 წლის 6 იანვარს აღმოჩენილი კომეტა C/1779 A1-ს ეწოდა მისი სახელი;
*მთავარი სარტყლის ერთ-ერთ ასტეროიდს ეწოდა (998) ბოდეა;
*მთვარის ერთ-ერთ კრატერს დაარქვეს ბოდე.

## სქოლიო
კატეგორია:გერმანელი ასტრონომები
გაეროს უშიშროების საბჭოს რეზოლუცია 625

**გაეროს უშიშროების საბჭოს რეზოლუცია 625** ერთხმად მიიღეს 1988 წლის 15 დეკემბერს, დაეყრდნო გენერალური მდივნის ანგარიშს. ანგარიშის თანახმად, არსებული გარემოებების გამო, კვიპროსში გაეროს სამშვიდობო ძალების (UNFICYP) ყოფნა კვლავაც აუცილებელი იყო კონფლიქტის მშვიდობიანი მოგვარებისათვის. საბჭომ გამოხატა სურვილი, რომ ყველა მხარეს მხარი დაეჭირა „ათპუნქტიანი შეთანხმებისთვის“ თემთაშორისი მოლაპარაკებების განახლების მიზნით და სთხოვა გენერალურ მდივანს, 1989 წლის 31 მაისამდე წარედგინა მორიგი ანგარიში რეზოლუციის შესრულების მიმდინარეობის შესახებ.

საბჭომ კვლავ დაადასტურა თავისი წინა რეზოლუციები, მათ შორის რეზოლუცია 365 (1974), გამოხატა შეშფოთება შექმნილი ვითარების გამო, მოუწოდა ჩართულ მხარეებს მშვიდობისთვის ერთობლივი მუშაობისკენ და კიდევ ერთხელ გაახანგრძლივა კვიპროსში გაეროს სამშვიდობო ძალების ყოფნის ვადა (რომლებიც თავდაპირველად რეზოლუცია 186-ით (1964) შეიქმნა) 1989 წლის 15 ივნისამდე.

## იხილეთ აგრეთვე
* კვიპროსის კონფლიქტი

## რესურსები ინტერნეტში
*[Text of the Resolution at docs.org](https://undocs.org/S/RES/625(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსში გაეროს სამშვიდობო ძალების შესახებ
კატეგორია:1987 წელი კვიპროსში
გაეროს უშიშროების საბჭოს რეზოლუცია 621

**გაეროს უშიშროების საბჭოს რეზოლუცია 621** მიიღეს 1988 წლის 20 სექტემბერს, გენერალური მდივნისა და აფრიკის ერთიანობის ორგანიზაციის (AEO) ერთობლივი მოხსენების მოსმენის შემდეგ, საბჭომ აღნიშნა შეთანხმება მაროკოსა და პოლისარიოს ფრონტს შორის 1988 წლის 30 აგვისტოს გენერალური მდივნისა და AEO-ს ერთობლივი წინადადებების შესახებ.

საბჭომ აღნიშნა თავისი შფოთვა იმ ძალისხმევის მიმართ, რომლებიც მხარს უჭერენ რეფერენდუმს დასავლეთ საჰარის მოსახლეობის თვითგამორკვევისთვის, რომელიც ორგანიზებული და ზედამხედველობა უნდა იყოს გაერთიანებული ერების ორგანიზაციის მიერ AEO-სთან ერთად. ამ მიმართულებით, რეზოლუციამ გადაწყვიტა დასავლეთ საჰარისთვის სპეციალური წარმომადგენლის დანიშვნა, თხოვა გენერალურ მდივანს, გადასცეს ანგარიში დასავლეთ საჰარაში რეფერენდუმის ჩატარების შესახებ და ასეთი რეფერენდუმის ორგანიზების გზების შესახებ გაეროსა და AEO-ს.

## იხილეთ აგრეთვე
*საჰარის არაბთა დემოკრატიული რესპუბლიკა

## რესურსები ინტერნეტში
*[Text of the Resolution at undocs.org](https://undocs.org/S/RES/621(1988))

კატეგორია:გაეროს უშიშროების საბჭოს რეზოლუციები დასავლეთ საჰარის შესახებ
კატეგორია:გაეროს უშიშროების საბჭოს 1988 წლის რეზოლუციები
გაეროს უშიშროების საბჭოს რეზოლუცია 626

**გაეროს უშიშროების საბჭოს რეზოლუცია 626** ერთხმად მიიღეს 1988 წლის 20 დეკემბერს, ეხებოდა ანგოლასა და კუბას შორის მიღწეულ შეთანხმებას ანგოლიდან კუბის ჯარების გაყვანის შესახებ. გენერალური მდივნის ანგარიშის განხილვის შემდეგ, საბჭომ მოიწონა აღნიშნული ანგარიში და 31 თვის ვადით ჩამოაყალიბა გაეროს ანგოლის პირველი საკონტროლო მისია (UNAVEM I).

საბჭომ დაადგინა, რომ მისია ძალაში შევიდოდა მას შემდეგ, რაც ხელი მოეწერებოდა სამმხრივ შეთანხმებას ანგოლას, კუბასა და სამხრეთ აფრიკას შორის, ისევე როგორც ორმხრივ შეთანხმებას ანგოლასა და კუბას შორის. საბჭომ სთხოვა გენერალურ მდივანს, წარედგინა ანგარიში უშუალოდ შეთანხმების ხელმოწერისთანავე.

1988 წლის 22 დეკემბერს, ნიუ-იორკში ხელი მოეწერა როგორც ორმხრივ, ისე სამმხრივ შეთანხმებებს, რამაც გზა გაუკვალა ნამიბიის დამოუკიდებლობას და ანგოლიდან კუბის 50 000-იანი სამხედრო კონტინგენტის გაყვანას.

## იხილეთ აგრეთვე
* ანგოლის სამოქალაქო ომი
* აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/626(1988))

## სქოლიო
კატეგორია:გაეროს უშიშროების საბჭოს 1988 წლის რეზოლუციები
კატეგორია:1988 წელი სამხრეთ აფრიკის რესპუბლიკაში
კატეგორია:1988 წელი აფრიკაში
კატეგორია:1988 წელი ანგოლაში
კატეგორია:1988 წელი კუბაში
კატეგორია:გაეროს უშიშროების საბჭოს რეზოლუციები სამხრეთ აფრიკის სასაზღვრო ომის შესახებ
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:გაეროს უშიშროების საბჭოს რეზოლუციები კუბის შესახებ
ძაღინა

**ძაღინა** — ისტორიული სოფელი შიდა ქართლში, მდინარე შუა ფრონეს, ახლანდელი სოფლების ზემო და ქვემო ძაღინას ტერიტორიაზე (თიღვის მუნიციპალიტეტი).

## ისტორია 
ძაღინა წერილობით წყაროებში იხსენიება XVIII საუკუნიდან. ვახუშტი ბატონიშვილის მიხედვით თიღვის „ჩდილოთ კერძ არს ძაღინა. აქა არს ლითონი ვერცხლისა, არამედ უსარგებლობისათვს დაუტევეს... ძაღინას არს ციხე და სასახლე“. გერმანელი სწავლულის იოჰან გიულდენშტედტის მდინარეებს ფცასა და ფრონეს შორის, სოფელ ძაღინის მიდამოებში მოიპოვებოდა ტყვიის კრიალა და ალმადანი. XVIII საუკუნის ბოლოს ძაღინას ფალავანდიშვილები ფლობდნენ. რუსეთის იმპერიის მმართველობის (1801–1917) წლებში შედიოდა თბილისის გუბერნიის გორის მაზრაში. 1886 წლის აღწერით სოფელში იყო 242 მცხოვრები, ძირითადად ოსები. საქართველოს პირველი რესპუბლიკის ბოლშევიკური ოკუპაციის შემდეგ, 1922 წელს სოფელი გადაეცა სამხრეთ ოსეთის ავტონომიური ოლქის ზნაურის რაიონს. საბჭოთა პერიოდში გაიყო ორ სოფლად — ზემო ძაღინა და ქვემო ძაღინა. ამჟამად ოკუპირებულია რუსეთის ფედერაციის მიერ.

ძაღინის მიდამოებში, ცხინვალიდან ყორნისისკენ მიმავალი გზის პირას 1950-იან წლებში გათხრილია ძაღინის ადრებრინჯაოს ხანის სამაროვანი. სოფლების ქვემო და ზემო ძაღინას მახლობლად შემორჩენილია შუა საუკუნეების ორი არქიტექტურული კომპლექსი: ძაღინის ციხესიმაგრე და ციხე-დარბაზი.

## ლიტერატურა
## სქოლიო
კატეგორია:თიღვის მუნიციპალიტეტის ისტორიული სოფლები
1948 წელი პაკისტანში

**1948 წლის მოვლენები პაკისტანში.**

## მოქმედი პირები
### მეფე
*პაკისტანის მეფე: ჯორჯ VI (კონსორტი — დედოფალი ელისაბედი)

### ფედერალური მთავრობა
*გენერალ-გუბერნატორი: მუჰამედ ალი ჯინა  (11 სექტემბრამდე), ხავაჯა ნაზიმუდინი (11 სექტემბრიდან)
*პრემიერ-მინისტრი: ლიაკათ ალი ხანი

### გუბერნატორები
*ჩრდილო-დასავლეთის სასაზღვრო პროვინციის გუბერნატორი: სერ ჯორჯ კანინგემი (19 აპრილამდე); ამბროსე ფლუქს დუდასი (19 აპრილიდან)
*დასავლეთ პენჯაბის გუბერნატორი: სერ ფრენსის მუდი (14 აგვისტოდან)
*სინდის გუბერნატორი: სერ ღულამ ჰუსაინ ჰიდაიატულა (7 ოქტომბრამდე); შაიხ დინ მუჰამადი (7 ოქტომბრიდან)

## ღონისძიებები
### იანვარი
* მუსლიმების, ინდუსებისა და სიქების ფართომასშტაბიანი ძალადობა და მასობრივი ხოცვა-ჟლეტა.
* თითქმის 10 მილიონი ადამიანი მიგრირებს პაკისტანსა და ინდოეთში. მუსლიმები პაკისტანში გადასახლდნენ, ხოლო ინდუსები და სიქები — ინდოეთში.

### თებერვალი
* 24 თებერვალი : რეფერენდუმი მხარს უჭერს ჯუნაგადის ინდოეთთან შეერთებას. 
* 25 თებერვალი : ჯუნაგადის ინდოეთთან შეერთება ძალაში შევიდა.

### მაისი
* 1 მაისი : პაკისტანი და ინდოეთი ქაშმირის რეგიონის გამო ომში ჩაებნენ. პაკისტანის მიერ დაკავებული მესამედი ცნობილი გახდა, როგორც აზად ჯამუ და ქაშმირი, ხოლო ინდოეთმა დაიკავა აღმოსავლეთით მდებარე ორი მესამედი, რომელსაც ახლა ჯამუ და ქაშმირი ეწოდება.

### ივლისი
* 30 ივლისი : ფატიმა ჯინა აღნიშნავს თავის დაბადების დღეს, რაც დამოუკიდებლობის მოპოვების შემდეგ პირველად ხდება; ერი მას მოიხსენიებს ტიტულებით: „ერის დედა“ და „ხათუნ-ი-პაკისტანი“ (პაკისტანის ღირსეული ქალბატონი).

### სექტემბერი
* 11 სექტემბერი : პაკისტანის დამფუძნებელი და პირველი გენერალ-გუბერნატორი, მუჰამედ ალი ჯინა, 71 წლის ასაკში, კარაჩიში გარდაიცვალა.

### თარიღი უცნობია
* ხელოვნებისა და ხელოსნობის სამთავრობო ინსტიტუტი (მოგვიანებით ცნობილი, როგორც დაკას უნივერსიტეტის სახვითი ხელოვნების ფაკულტეტი) დაკაში იხსნება.
* სუტრაპურის რაიონში (დაკა) დაარსდა კომპანია Call Ready, რომელიც ღონისძიებებისთვის განათებებს, დინამიკებსა და მიკროფონებს აქირავებს.
* ვაზირისტანის ამბოხება (1948-1954): იპის ფაკირმა, ავღანეთის მხარდაჭერით, კონტროლი დაამყარა ჩრდილოეთ ვაზირისტანის დატა-ხელის რაიონზე და დამოუკიდებელი პაშტუნისტანის შექმნა გამოაცხადა.

## სქოლიო

პაკისტანი
პაკისტანი
კატეგორია:1940-იანი წლები პაკისტანში
კატეგორია:XX საუკუნის წლები პაკისტანში
გაეროს უშიშროების საბჭოს რეზოლუცია 618

**გაეროს უშიშროების საბჭოს რეზოლუცია 618** ერთხმად მიიღეს 1988 წლის 29 ივლისს. რეზოლუციამ მძევლების აყვანის შესახებ 579-ე (1985) რეზოლუციის გამეორების შემდეგ, დაგმო ლეიტენანტ-პოლკოვნიკის უილიამ რ. ჰიგინსის გატაცება და მოითხოვა მისი დაუყოვნებლივი გათავისუფლება. მან ასევე მოუწოდა წევრ სახელმწიფოებს, გამოეყენებინათ თავიანთი გავლენა მიმდინარე რეზოლუციის განხორციელების ხელშესაწყობად.

რეზოლუცია არ შესრულებულა და ჰიგინსი მოგვიანებით მისმა გამტაცებლებმა მოკლეს.

## იხილეთ აგრეთვე
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/618(1988))

კატეგორია:გაეროს უშიშროების საბჭოს 1988 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:გაეროს უშიშროების საბჭოს რეზოლუციები ტერორიზმის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1988 წელი ისრაელში
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1988 წელი ლიბანში
ქვემო წერაქვი

**ქვემო წერაქვი** — ისტორიული სოფელი ქვემო ქართლში, ახლანდელი მარნეულის მუნიციპალიტეტის სოფ. წერაქვის სამხრეთ-აღმოსავლეთით, დაახლ. 2 კმ-ზე, მდინარე შულავრის მარცხენა შენაკადი ხევის სათავეში, ტყეში.

ქვემო წერაქვი ისტორიულ საბუთებში ცნობილია XVII საუკუნიდან. ქართლის მეფე ბაგრატ VII-ის (ბაგრატ-ხანის) 1616 წლის 8 ნოემბრით დათარიღებული წყალობის წიგნის თანახმად, ბაგრატმა სომხითის მელიქ ათაბაგს (მირიმანიძე) ლუარსაბ მეფის მიერ ნაბოძები ქარტაკი და გელაქთაგი გამოართვა და სანაცვლოდ ქვემო წერაქვი უბოძა. 1689 წლის ერთ-ერთ საბუთში წერაქვი ბარათაშვილების „მკვიდრი მამულია“, ხოლო 1783 წელს —  მათგან განაყარი გოსტაშაბიშვილებისა. წერაქვის სახელწოდებით 2 სოფელი მოხსენიებულია ვახუშტი ბატონიშვილის რუკასა და სოფლების სიაში, ასევე იოანე ბატონიშვილის „ქართლ-კახეთის აღწერაში“ (XVIII საუკუნის მიწურული). XX საუკუნის დასაწყისში სოფელი დაიცალა. წერაქვის სახელი შემორჩა სოფელ ზემო წერაქვს. 

ნასოფლარის ჩრდილოეთით, განაპირას, ადგილ „ქალაფაზე“ მდებარეობს წერაქვის სამონასტრო კომპლექსი: XIII საუკუნის ღვთისმშობლის მიძინების სახელობის სამნავიანი დარბაზული ეკლესია (კედელზე XV საუკუნის ლაპიდარული წარწერით), გვიანი შუა საუკუნეების წმინდა გიორგის სახელობის ეკლესია, სამრეკლო, მარანი და გალავანი.

## ლიტერატურა
* ბერძენიშვილი დ., ფანასკერტელთა ფეოდალური საგვარეულოს ისტორიიდან, წგნ. „საქართველოს ისტორიული გეოგრაფიის კრებული“, ტ. I. თბ., 1960. — გვ. 95-111.
* ქართველიშვილი თ., თანაავტ., დოკუმენტური წყაროები XVII საუკუნის I ნახევრის ქართლისა და კახეთის მეფეების შესახებ, ტ. I. თბ., 2019. — გვ. 129.
* ბაგრატიონი იოანე, ქართლ-კახეთის აღწერა (ტექსტი გამოსაცემად მოამზადეს თინა ენუქიძემ და გურამ ბედოშვილმა), თბ, 1986. — გვ. 56.

კატეგორია:მარნეულის მუნიციპალიტეტის ისტორიული სოფლები
აგრიკოლას ნაპრალი

**აგრიკოლას ნაპრალი** () — ნაპრალი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში (კვადრანტებიː LQ-10, LAC-38). სახელი ეწოდა ნაპრალის მახლობლად არსებული, აგრიკოლას მთების მიხედვით (დაამტკიცა საერთაშორისო ასტრონომიულმა კავშირმა 1985 წელს).

აგრიკოლას ნაპრალი გადაჭიმულია აგრიკოლას მთების სამხრეთით სამხრეთ-დასავლეთიდან ჩრდილო-აღმოსავლეთის მიმართულებით 125.08 კმ-ზე, ხოლო მისი სელენოგრაფიული კოორდინატებია:
*ჩრდილო-აღმოსავლეთის კიდე — ;
*სამხრეთ-დასავლეთის კიდე — ;
*ცენტრი — .

## სქოლიო
კატეგორია:მთვარის ნაპრალები
კატეგორია:კვადრანტი LQ-10
ნკროფული

**ნკროფული** — სოფელი და ელემბელეს რაიონის ცენტრი განის დასავლეთის რეგიონში. მდებარეობს ნზემა-ისტის მუნიციპალურ რაიონის ქალაქ აქსიმის მახლობლად. სოფელი განის პირველი პრეზიდენტის კვამე ნკრუმას დაბადების ადგილია.

## ისტორია
სოფელი ნკროფული ოდესღაც დასავლეთ ნზემას სამეფოს შემადგენლობაში შედიოდა, რომელიც 1470 წლით თარიღდება. ამჟამად იგი აღმოსავლეთ ნზემას ტრადიციული ტერიტორიის დაქვემდებარებაშია. 1911 წელს სოფლის პირველი ცნობილი ბელადი კვესი კუტუა იყო.

2023 წლის მონაცემებით, ნკროფულის საგვარეულოს მეთაურია აბუსუაპანინლი სენზა ერზა, ხოლო ნკროფულის ბელადი — ნანა კვასი კუტუა V.

## ნკრუმას მავზოლეუმი
თავდაპირველად გვინეაში დაკრძალვის შემდეგ, 1972 წლის 9 ივლისს ნკრუმა გადაასვენეს და დაკრძალეს ნკროფულში, ნკრუმას თავდაპირველ მავზოლეუმსა და მონუმენტში. მოგვიანებით, 1992 წელს, მისი ნეშტი საბოლოოდ აკრაში მდებარე კვამე ნკრუმას მავზოლეუმში დაასვენეს.

## სქოლიო
კატეგორია:განის დასავლეთის რეგიონის დასახლებული პუნქტები
არქიტას ნაპრალი

**არქიტას ნაპრალი** () — ნაპრალი მთვარეზე. მდებარეობს მთვარის ხილული მხარის ჩრდილოეთ ნაწილში (კვადრანტებიː LQ-05, LAC-12). სახელი ეწოდა ნაპრალის მახლობლად არსებული, არქიტას კრატერის მიხედვით (დაამტკიცა საერთაშორისო ასტრონომიულმა კავშირმა 1964 წელს).

არქიტას ნაპრალი გადაჭიმულია ჩრდილო-დასავლეთიდან სამხრეთ-აღმოსავლეთის მიმართულებით 90.18 კმ-ზე, ხოლო მისი სელენოგრაფიული კოორდინატებია:
*ჩრდილო-დასავლეთის კიდე — ;
*სამხრეთ-აღმოსავლეთის კიდე — ;
*ცენტრი — .

## სქოლიო
კატეგორია:მთვარის ნაპრალები
კატეგორია:კვადრანტი LQ-05
წერაქვის წმინდა გიორგის ეკლესია

**წერაქვის წმინდა გიორგის ეკლესია** — ქართული ქრისტიანული ხუროთმოძღვრების ძეგლი მარნეულის მუნიციპალიტეტის სოფელ წერაქვის სასაფლაოზე. აგებულია 1626 წელს.

ეკლესია დარბაზული ტიპისაა, გეგმით სწორკუთხა მოხაზულობის. კედლები დიდი ზომის, არაწესიერი ფორმის ლოდებითა და ნატეხი ქვითაა ამოყვანილი. კედლის უბეები ზოგან აგურითაა ამოვსებული. კარ-სარკმლების ირგვლივ ნათალი ქვებია ჩართული. აღმოსავლეთი სარკმლის თავსართად რელიეფურად დამუშავებული ფილის გადანაჭერია გამოყენებული. კარი სამხრეთ კედელშია გაჭრილი, სარკმლები — სამხრეთისა და აღმოსავლეთის მხრიდან. კარის თავზე დადგმული, დიდი ზომის ბალავრის ქვას თავზე თაღოვან ფორმად ნათალი ქვების წყობა ევლება. დარბაზის კამარას ერთი საბჯენი თაღი მიუყვება. აფსიდა საერთო სივრციდან მცირე კუთხითაა გამოყოფილი. ტაძრის ინტერიერში ორი საფლავის ქვაა ქართული წარწერებით.   

## რესურსები ინტერნეტში
კატეგორია:მარნეულის მუნიციპალიტეტის ტაძრები